राजसमंद-कुंभलगढ़. कस्बे के जनावद गांव में पिछले 15 महीनों से ग्रामीणों में दहशत का पर्याय बने तीन पैंथर्स में से दो को पकड़ लिया गया है। चौंकाने वाली बात यह है कि 24 घंटे के भीतर दोनों पैंथर वन विभाग द्वारा लगाए गए पिंजरे में कैद हो गए।
अभी एक को पकड़ना बाकी है। उधर, जिले के फरारा के पास दोवड़ा गांव में बुधवार रात एक मादा पैंथर मृत पाई गई। अनुमान है कि इसकी दूसरे पैंथर से संघर्ष में मौत हुई है। वन विभाग के मुताबिक उसकी टीम क्षेत्र में नजर रखेगी और हलचल मिलने पर दूसरे पैंथर को पकड़ने का प्रयास करेगी।
जनावद के ग्रामीणों के मुताबिक बीते डेढ़ साल से ये पैंथर आबादी में आकर मवेशियों का शिकार कर लेते थे। लोगों में इनकी दहशत इतनी थी कि शाम ढलने के बाद लोग घर से नहीं निकलते थे। ग्रामीणों की सूचना पर वन विभाग ने गत 5 दिसंबर को पिंजरा लगाया था। इसके बाद 19 दिसंबर को एक ओर पिंजरा लगाया गया। आखिरकार बुधवार सुबह 9 बजे एक पैंथर पिंजरे में आ गया। गुरुवार को सुबह 6 बजे दूसरे पिंजरे में भी एक पैंथर कैद हो गया। ग्रामीणों की सूचना पर वन विभाग के देवीलाल टीम सहित मौके पर पहुंचे।
दो-दो पैंथर्स को पिंजरे में देख आस-पास लोगों की भीड़ एकत्रित हो गई। पुलिस जाब्ते ने भीड़ को हटाया और पैंथर्स को गाड़ी में डालकर वन विभाग की टीम राजसमंद लेकर आई। ग्रामीणों का कहना है कि दो पैंथर्स तो पकड़ लिए, लेकिन अभी एक और खुले में घूम रहा है। ग्रामीणों ने इसको भी पकड़ने की मांग की। इस दौरान पूर्व सरपंच किशन गुर्जर, धुलसिंह खरवड़, केशुलाल पालीवाल, डीके गुर्जर, बिजली विभाग के जेईएन डालवेंद्रसिंह आदि मौजूद थे।
आगे की स्लाइड में पढ़िए सवा साल की मादा पैंथर की मौत।
hin_Deva hin_Deva hin_Deva hin_Deva bho_Deva